02004R1480 — DA — 10.07.2022 — 002.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

KOMMISSIONENS FORORDNING (EF) Nr. 1480/2004

af 10. august 2004

om særlige regler for varer, der ankommer fra områder, hvor den cypriotiske regering ikke udøver faktisk kontrol, til områder, hvor regeringen udøver faktisk kontrol







Artikel 1

Oprindelsesregler

Oprindelsen af enhver vare, der er omfattet af denne forordning, fastsættes i overensstemmelse med de bestemmelser, der er gældende i Fællesskabet.

Artikel 2

Ledsagedokument

1. Det ledsagedokument, der er omhandlet i artikel 4, stk. 5, i forordning (EF) nr. 866/2004, skal opfylde følgende betingelser: 1) Det skal indeholde alle de angivelser, der er nødvendige til at identificere de varer, det vedrører, især: a) varebeskrivelse b) varepostnummer, varernes mærke og antal i givet fald c) antal kolli og deres art d) varernes mængde og værdi e) producentens navn og adresse f) afsenderens og modtagerens navn og adresse. 2) Det skal sikre, at de i artikel 1 nævnte oprindelsesregler er overholdt, og utvetydigt attestere, at de varer, som det vedrører, har oprindelse i områderne som defineret i artikel 1, stk. 1, i protokol nr. 10 til tiltrædelsesakten af 2003; med henblik herpå foretager det tyrkisk-cypriotiske handelskammer eller et andet beføjet organ den nødvendige kontrol til at sikre, at de oplysninger, som producenten og afsenderen har afgivet, er korrekte. Kontrollen skal omfatte mindst én undersøgelse i producentens lokaler.

Ledsagedokumentet udfærdiges på formularer, der svarer til modellen i bilag I.

2. Erhvervsdrivende skal indgive en skriftlig ansøgning til de ovenfor nævnte udstedende myndigheder om et ledsagedokument. Ansøgningen skal indeholde følgende oplysninger: 1) en erklæring fra producenten, ved hvilken han: a) erklærer, at de pågældende varer har oprindelse i områderne som defineret i artikel 1, stk. 1, i protokol nr. 10 til tiltrædelsesakten af 2003 b) forpligter sig til til kontrolformål i et tidsrum på mindst tre år fra ansøgningstidspunktet at opbevare alle regnskaber vedrørende produktion (herunder indkøb af råvarer) og salg af varerne og at acceptere, at de i stk. 1 omhandlede organer eller Kommissionens tjenestegrene på ethvert rimeligt tidspunkt kan foretage kontrol 2) en erklæring fra afsenderen om varernes bestemmelse.

Ansøgningen udfærdiges på formularer, der svarer til modellen i bilag II.

3. De i stk. 1, nr. 2), omhandlede organer meddeler Kommissionen, den cypriotiske regering og baseområdernes myndigheder navn og titel på de personer, som er beføjet til at underskrive dokumenterne, sammen med en prøve på deres underskrift og det benyttede stempel.

4. Republikken Cyperns myndigheder underretter Kommissionens tjenestegrene om tilfælde af begrundet mistanke om, at varerne ikke opfylder oprindelseskriterierne. Republikken Cyperns myndigheder tillader i sådanne tilfælde, at varerne passerer linjen på de i artikel 4, stk. 2, i forordning (EF) nr. 866/2004 fastsatte vilkår, forudsat at der træffes sikkerhedsforanstaltninger i afventning af resultaterne af en efterfølgende kontrol.

Hvis det konstateres, at dokumenterne er udstedt, uden at betingelserne er opfyldt på tilfredsstillende måde, forfalder al told og alle afgifter ved overgang til fri omsætning af varerne på Fællesskabets toldområde til den sats, der gælder for tredjelande uden præferencebehandling. Bestemmelserne vedrørende en toldskylds opståen og opkrævning finder tilsvarende anvendelse.

▼M2

Artikel 3

Plantesundhedsinspektion og -indberetning

1. Uafhængige plantesundhedseksperter, der er udpeget af Kommissionen og udsendt under instrumentet for teknisk bistand og informationsudveksling (TAIEX), og som arbejder i koordination med det tyrkisk-cypriotiske handelskammer med henblik på gennemførelsen af forordning (EF) nr. 866/2004 (»eksperterne«), inspicerer alle goder bestående af planter, planteprodukter og andre objekter, der er opført i del A og del B i bilag XI til Kommissionens gennemførelsesforordning (EU) 2019/2072 ( 1 ) i produktions-, høst- og markedsføringsfaserne, for at sikre sig, at de: a) er frie for de EU-karantæneskadegørere, der er opført i bilag II til forordning (EU) 2019/2072 b) overholder tærsklerne for forekomst af EU-regulerede ikke-karantæneskadegørere, der er opført i bilag IV til forordning (EU) 2019/2072, c) opfylder de krav vedrørende indførsel til Unionen, der er fastsat i bilag VII til nævnte forordning og d) overholder de foranstaltninger, der skal forhindre forekomsten af regulerede ikke-karantæneskadegørere på bestemte planter til udplantning, der er fastsat i bilag V til forordning (EU) 2019/2072. Hvis det er relevant, inspicerer de også alle planter, planteprodukter og andre objekter, der er opført i bilag XII til gennemførelsesforordning (EU) 2019/2072, for at sikre, at de er frie for de respektive beskyttet zone-karantæneskadegørere, der er opført i bilag III til nævnte forordning.

2. Når det drejer sig om kartofler, kontrollerer ovennævnte eksperter, at sendingen er fremavlet direkte af læggekartofler, der er certificeret i en af medlemsstaterne, eller af læggekartofler, der er certificeret i ethvert andet land, hvorfra det er tilladt at indføre kartofler til udplantning til Unionen i henhold til bilag VI til gennemførelsesforordning (EU) 2019/2072.

3. Hvis eksperterne efter bedste overbevisning, og så vidt muligt det kan konstateres, fastslår, at de relevante planter, planteprodukter eller andre objekter i sendingen opfylder kravene i stk. 1 og 2 og de relevante krav og undergår den relevante kontrol som omhandlet i bilag II til forordning (EF) nr. 866/2004, skal de: a) udarbejde en rapport om resultaterne, der er udfyldt fuldstændigt og behørigt underskrevet af mindst en af eksperterne, ved anvendelse af formularen i bilag III til nærværende forordning og b) føjes denne rapport som tillæg til det ledsagedokument, der er omhandlet i artikel 2 i nærværende forordning.

Eksperterne udarbejder ikke »rapporter om plantesundhedsinspektion« for planter til udplantning, herunder knolde af Solanum tuberosum L. til udplantning.

4. Eksperterne forsegler følgelig lastbiler og andre transportmidler på en sådan måde, at sendingen ikke kan åbnes, før den har passeret linjen.

Varer, der er omfattet af denne artikel, må kun flyttes over linjen, hvis stk. 3, litra a) og b), er opfyldt.

5. Ved ankomsten til de områder, hvor regeringen for Republikken Cypern udøver faktisk kontrol, foretager de kompetente myndigheder en undersøgelse af sendingen. Hvis det er relevant, erstattes »Rapporten om plantesundhedsinspektion« af et plantepas som omhandlet i artikel 79, stk. 1, eller artikel 80, stk. 1, i Europa-Parlamentets og Rådets forordning (EU) 2016/2031 ( 2 ).

▼B

Artikel 4

Fødevare- og produktsikkerhed, varemærkeforfalskede og piratkopierede varer

1. Af hensyn til fødevaresikkerheden er flytning over linjen af foderblandinger, tilsætningsstoffer til foder, forblandinger og alle foderstoffer, der indeholder produkter af animalsk oprindelse, samt alle produkter, der henhører under de kommissionsbeslutninger, der er opregnet i bilag IV, samt lignende beslutninger, der vedtages i fremtiden, forbudt. Artikel 6, 7 og 18 i Europa-Parlamentets og Rådets forordning (EF) nr. 178/2002 ( 3 ) finder tilsvarende anvendelse.

2. Republikken Cyperns myndigheder og baseområdets myndigheder drager omsorg for, at varer, der passerer linjen, overholder EF-reglerne om sundhed, sikkerhed, miljø- og forbrugerbeskyttelse og om forbud mod indførsel af varemærkeforfalskede og piratkopierede varer.

Artikel 5

Handelsbeskyttelsesforanstaltninger

Der må ikke udstedes ledsagedokumenter for varer, der er underlagt EU-handelsbeskyttelsesforanstaltninger, herunder varer, i hvilke der er indarbejdet materialer, som er genstand for sådanne foranstaltninger. Dette berører ikke anvendelsen af Fællesskabets antidumping-, antisubsidie-, beskyttelses- eller andre handelsbeskyttelsesinstrumenter.

Artikel 6

Moms

Hvis varer med oprindelse i områderne overføres til andre medlemsstater, betragtes den foregående indførsel i de områder, hvor regeringen udøver faktisk kontrol, som indførsel af varer i overensstemmelse med artikel 7 i Rådets direktiv 77/388/EØF ( 4 ), for hvilke ejeren af varerne eller enhver anden person, der er udpeget eller godkendt af regeringen for Republikken Cypern som værende den, der hæfter for betalingen af momsen ved indførsel, skal betale momsen i overensstemmelse med artikel 21, stk. 4, i nævnte direktiv.

Artikel 7

Nødsituationer

Blandt andre nødsituationer efter artikel 11, stk. 4, i forordning (EF) nr. 866/2004 kan nævnes situationer eller omstændigheder, som kan forårsage eller true med at forårsage alvorlig og vedvarende økonomisk skade for en region i Republikken Cypern, eller situationer eller omstændigheder, som udgør eller truer med at udgøre en risiko for det indre markeds rette funktion, særlig når en sådan trussel opstår som følge af ikke-anvendelse i områderne af importafgifter svarende til dem, der anvendes i henhold til den fælles toldtarif, på råvarer, som medgår ved fremstilling af varer.

Artikel 8

Indberetningsforpligtelser

1. Det tyrkisk-cypriotiske handelskammer eller et andet organ, der er beføjet i medfør af artikel 4, stk. 5, i forordning (EF) nr. 866/2004, meddeler hver måned, hvad angår art, mængde og værdi, Kommissionen, for hvilke varer de har udstedt de i artikel 2, stk. 1, nævnte dokumenter, samt enkeltheder om eventuelle uregelmæssigheder og sanktioner.

2. Republikken Cyperns myndigheder meddeler i overensstemmelse med artikel 4, stk. 2 og 3, i forordning (EF) nr. 866/2004 hver måned Kommissionen, hvad angår art og mængde, hvilke varer der på grundlag af erklæringerne i de i artikel 2, stk. 1, omhandlede dokumenter har passeret linjen, enkeltheder om eventuelle uregelmæssigheder og sanktioner og oplysninger om told eller afgifter, som måtte være opkrævet på varer, der er genstand for eksportrestitutioner eller interventionsforanstaltninger.

3. Republikken Cyperns myndigheder meddeler hver tredje måned, hvad angår art, mængde og værdi, Kommissionen, for hvilke varer Republikken Cypern ikke har været det endelige bestemmelsessted ifølge erklæringerne i de i artikel 2, stk. 1, omhandlede dokumenter. Varer med en anden medlemsstat end Cypern som bestemmelsessted angives særskilt.

Artikel 9

Ikrafttræden

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG I

Model til ledsagedokument, jf. artikel 2, stk. 1









BILAG II

Model til ansøgningsformular, jf. artikel 2, stk. 2

▼M1









BILAG III

Model til rapport om plantesundhedsinspektion, jf. artikel 3, stk. 2

►(1) M2

▼B









BILAG IV

Liste over de kommissionsbeslutninger, der er omhandlet i artikel 4, stk. 1

— Kommissionens beslutning 2002/80/EF, senest ændret ved beslutning 2004/429/EF, om særlige betingelser for import af figner, hasselnødder og pistacienødder og visse produkter heraf med oprindelse i eller afsendt fra Tyrkiet

— Kommissionens beslutning 2002/79/EF, senest ændret ved beslutning 2004/429/EF, om særlige betingelser for indførsel af jordnødder og visse afledte produkter heraf med oprindelse i eller afsendt fra Kina

— Kommissionens beslutning 2000/49/EF, senest ændret ved beslutning 2004/429/EF, om særlige betingelser for indførsel af jordnødder og visse afledte produkter heraf med oprindelse i eller afsendt fra Egypten

— Kommissionens beslutning 2003/493/EF, senest ændret ved beslutning 2004/429/EF, om særlige betingelser for indførsel af paranødder med skal med oprindelse i eller afsendt fra Brasilien

— Kommissionens beslutning 1997/830/EF, senest ændret ved beslutning 2004/429/EF, om særlige betingelser for indførsel af pistacienødder og visse afledte produkter heraf med oprindelse i eller afsendt fra Iran

— Kommissionens beslutning 2004/92/EF af 21. januar 2004 om beredskabsforanstaltninger vedrørende chili og chiliprodukter.